**Дом здравља ''Др Ђорђе Лазић'' Сомбор**

**Мирна бр. 3, Сомбор**

**Брoj: 729/2023-2**

 На основу одлуке в.д. директора Дома здравља „Др Ђорђе Лазић“ Сомбор, број 729/2023-1 од 18.08.2023. године, а у складу са члановима 8, 9 и 10 Колективног уговора Дома здравља „Др Ђорђе Лазић“ Сомбор 52/2021-1 од 10.03.2021. године, расписује се

**ОГЛАС**

**за пријем у радни однос**

 Оглашава се пријем у радни однос на **ОДРЕЂЕНО ВРЕМЕ**, **са пуним радним временом, на период од 1 ГОДИНЕ, са могућношћу даљег продужења** за радно место:

 **I ДОКТОР МЕДИЦИНЕ ИЗАБРАНИ ЛЕКАР –** у Служби опште медицине са центром за превентивне услуге, Одељење опште медицине села са центром за превентивне услуге у Дому здравља „Др Ђорђе Лазић“ Сомбор и то

1. здравствена станица Стапар - један (1) извршилац
2. здравствена станица Гаково-Растина - један (1) извршилац

 **II ДОКТОР МЕДИЦИНЕ У ХИТНОЈ МЕДИЦИНСКОЈ ПОМОЋИ -** два (2) извршиоца у Служби хитне медицинске помоћи, Одељење за пружање хитне медицинске помоћи

**III ДЕФЕКТОЛОГ - ЛОГОПЕД-** један(1) извршилац у Служби за здравствену заштиту деце, Одељењу за здравствену заштиту школске деце и омладине, Саветовалишту за младе у Дому здравља „Др Ђорђе Лазић“ Сомбор.

 **..................................................................................................................................................................**

**УСЛОВИ ЗА ЗАСНИВАЊЕ РАДНОГ ОДНОСА:** Поред општих услова за заснивање радног односа прописаних Законом о раду (''Сл. гласник РС'' број 24/2005, 61/2005, 54/2009, 32/2013, 75/2014, 13/2017 одлука УС, 113/17 и 95/18 аутентично тумачење), кандидат мора да испуњава и услове утврђене Правилником о организацији и систематизацији послова Дома здравља ''Др Ђорђе Лазић'' Сомбор бр. 315/2019-1 од 09.08.2019. године, првим изменама и допунама Правилника о организацији и систематизацији послова Дома здравља ''Др Ђорђе Лазић'' Сомбор бр. 99/2020-1 од 07.03.2020. године, другим изменама и допунама Правилника о организацији и систематизацији послова Дома здравља ''Др Ђорђе Лазић'' Сомбор бр. 163/2020-1 од 17.07.2020. године, трећим изменама и допунама Правилника о организацији и систематизацији послова Дома здравља ''Др Ђорђе Лазић'' Сомбор бр. 341/2021-4 од 20.08.2021. године и четвртим изменама и допунама Правилника о организацији и систематизацији послова Дома здравља ''Др Ђорђе Лазић'' Сомбор бр. 530/2022-3 од 08.10.2022. године.

 **I УСЛОВИ ЗА ДОКТОРА МЕДИЦИНЕ ИЗАБРАНОГ ЛЕКАРА**

Високо образовање:

* На интегрисаним академским студијама, по пропису који уређује високо образовање, почев од 10. септембра 2005. године
* На основним студијама у трајању од најмање пет година по пропису који је уређивао високо образовање до 10. септембра 2005. године
* Стручни испит
* Лиценца
* Најмање шест месеци радног искуства у звању доктора медицине

 **Опис посла:**

Обавља све видове опште лекарског рада. Пружа медицинску помоћ и лечење, како у амбуланти, тако и у стану болесника. Пружа медицинску помоћ и одраслом становништву и деци. Обавља превентивни рад, куративни рад, мале хируршке интервенције, пружа хитну медицинску помоћ, рад на терену и здравствено-просветни рад. Обавља потребне административне послове као што су: испуњава упутнице за дијагностичке поступке и специјалистичке прегледе, упут у болницу и упут за лекарску и инвалидску комисију, а води и здравствени картон по прописима и евиденцију пријава о заразним болестима по закону. Врши надзор над радом медицинских сестара и по потреби даје инструкције. За свој рад непосредно одговара шефу амбуланте. Ради и све послове по налогу непосредног руководиоца.

**II УСЛОВИ ЗА ДОКТОРА МЕДИЦИНЕ У ХИТНОЈ МЕДИЦИНСКОЈ ПОМОЋИ**

Високо образовање:

* На интегрисаним академским студијама, по пропису који уређује високо образовање, почев од 10. септембра 2005. године
* На основним студијама у трајању од најмање пет година по пропису који је уређивао високо образовање до 10. септембра 2005. године
* Стручни испит
* Лиценца
* Најмање шест месеци радног искуства у звању доктора медицине

**Опис посла:**

Пружа хитну медицинску помоћ непосредно у стану пацијента, на терену а исто тако и у амбуланти службе СХМП. За свој рад непосредно одговоран је шефу смене. Ради и све послове по налогу непосредног руководиоца

**III УСЛОВИ ЗА ДЕФЕКТОЛОГА – ЛОГОПЕДА**

Високо образовање:

* На студијама другог степена ( мастер академске студије ) по пропису који уређује високо образовање, почев од 10.09.2005. године
* На основним студијама у трајању од најмање четири године по пропису који је уређивао високо образовање до 10. септембра 2005. године
* Стручни испит у складу са законом

**Опис посла:**

Обавља послове превенције, ране детекције и дијагностичке процене поремећаја вида, слух, сензомоторичких, моторичких сметњи и поремећаја у понашању, примењује специфичне методе третмана у процесу хабилитације и рехабилитације особа са различитим типовима поремећаја вида и слуха, сензомоторичких, моторичких сметњи и поремећаја у понашању, сачињава планове и програма третмана, као и извештај о раду, сарађује са докторима медицине и другим здравстеним сарадницима по питању третмана. Одовара за свој рад начелнику службе и обавЉа друге сродне послове по налогу непосредног руководиоца.

**................................................................................................................................................................**

**Кандидати су дужни да, уз пријаву на оглас, доставе следећу документацију:**

1. оверену фотокопију дипломе или уверења о стеченом високом образовању;
2. оверену фотокопију уверења о положеном стручном испиту;
3. оверену фотокопију решења о издавању лиценце или оверену фотокопију решења о постојању услова за обнављање лиценце или оверену фотокопију лиценце за рад (за доктора медицине изабраног лекара и доктора медицине у хитној медицинској помоћи)
4. уверење да кандидат није осуђиван (уверење МУП-а), не старије од 6 месеци;
5. уверење да се против кандидата не води кривични поступак (уверење основног и вишег суда), не старије од 6 месеци;
6. фотокопију личне карте или очитану личну карту;
7. уверење о држављанству или оверену фотокопију уверења о држављанству;
8. извод из матичне књиге рођених или оверену фотокопију извода из матичне књиге рођених;
9. извод из матичне књиге венчаних (ако је кандидат променио презиме) или оверену фотокопију извода из матичне књиге венчани;
10. мишљење непосредног руководиоца (претпостављеног) о раду кандидата – препорука;
11. доказ о радном искуству (уговор о раду или потврда послодавца).

**..............................................................................................................................................................................**

Приликом заснивања радног односа изабрани кандидати су дужни да доставе лекарско уверење као доказ о здравственој способности за послове за које се заснива радни однос.

Ако два или више кандидата испуњавају услове за заснивање радног односа, предност по основу радног искуства може имати онај кандидат који је радно искуство стекао радом у Дому здравља ''Др Ђорђе Лазић'' Сомбор.

 **РОК** за подношење пријава је **8 дана од дана објављивања огласа** на интернет страници Министарства здравља, на огласној табли Националне службе за запошљавање – Филијала Сомбор и на интернет страници Дома здравља ''Др Ђорђе Лазић'' Сомбор

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Одељење за правне послове Дома здравља „Др Ђорђе Лазић“ Сомбор.

**Пријаве доставити у затвореној коверти са назнаком:**

1. “Пријава за заснивање радног односа – доктор медицине изабрани лекар у Служби опште медицине са центром за превентивне услуге, Одељење опште медицине села са центром за превентивне услуге, **здравствена станица Стапар** и **здравствена станица Гаково-Растина** и доктор медицине у хитној медицинској помоћи у **Служби за хитну медицинску помоћ**, Одељење за пружање хитне медицинске помоћи.“
2. „Пријава за заснивање радног односа - дефектолог-логопед у **Служби за здравствену заштиту деце, Одељењу за здравствену заштиту школске деце и омладине,** Саветовалишту за младе.“
3. **Пријаве доставити на адресу Дому здравља „Др Ђорђе Лазић“ Сомбор, ул. Мирна бр. 3, Сомбор или лично.**

 Неблаговремене и непотпуне пријаве се неће узети у разматрање.

Одлуку о пријему донеће директор Дома здравља ''Др Ђорђе Лазић'' Сомбор, **у року од 15 дана** од дана истека рока за подношење пријава и биће достављена свим кандидатима.

У Сомбору, 23.08.2023. године

 в.д. директора Дома здравља

 „Др Ђорђе Лазић“ Сомбор

 др Емеше Ури